Вы адчувалі калі-небудзь тугу па нейкай мясціне? Я не маю на ўвазе бацькоўскі дом, ці вёску, у якой праходзіла дзяцінства, юнацтва. Проста горад, у якім бываў раз ці два. Праходзіць час – і адчуваеш сум. Дзіўнае пачуццё. Бо спачатку не разумееш, што адбываецца. Потым з’яўляецца жаданне вярнуцца ў тое месца, проста пахадзіць, проста паглядзець, проста ўдыхнуць паветра. А мо тыя мясціны, дзе мы былі, нейкім чынам “запамінаюць” нашы пачуцці, уражанні, а потым “дасылаюць” іх нам назад?!